text: 
  Selve operationen foregår ved, at man via en såkaldt artroskopi kigger
   ind i Dronningens knæ for at få et overblik over, hvor stor 
  læsionen er. Herefter tildanner man menisken ved at slibe af der, 
  hvor den er læderet. Brusken kan eventuelt også glattes af. Begge 
  operationer kan foregå ambulant og kræver altså ikke nødvendigvis 
  sengeleje.
  
  Skulle nogen tro, at det er fordi Dronningen er overvægtig, kan jeg 
  afvise dette.
  
  Mere sandsynligt er det, at Dronningen fra ungdommen har haft blød 
  brusk. Og de forskellige fald, hun har haft, bl.a. i Rebild Bakker, 
  kan medføre, at hun har vanskeligt ved at styre de bløde knæskaller.
  
  Men når hun får opereret knæet, slipper hun for smerten.
  
  Det kræver dog, at hun laver en specifik træning af lårmusklerne med 
  strækøvelser over en pølle, " siger ortopædkirurgen.
  
  EKSPERT PÅ OMRÅDET
  
  Han har gennem mange år arbejdet sammen med den ortopædkirurg på 
  Ortopædisk Hospital i Århus, som skal operere Dronningen.
  
  
  
  